Адносна нешматлікая публіка сустрэла гурты цёпла, час ад часу перад сцэнай нават узнікаў невялікі слэм. Судзячы па рэакцыі гледачоў, ім асабліва спадабаўся акустычны выступ Джыма Віна з гурта “2 morrow 2 late – па сканчэнні яго выступа ўпершыню за ўвесь канцэрт прагучалі воклічы “Яшчэ! Яшчэ!. Але часу было няшмат, і Jim Win саступіў месца наступнаму выступоўцу – гурту “Karavan. Хэдлайнерам стаў гурт, пазначаны ў афішы як “Вясёлая манашка, але больш вядомы пад назвай “Голая Манашка. Незадоўга да канцэрту было аб’яўлена пра перайменаванне гурта, але на канцэрце так і не стала зразумела, праўда гэта ці піяр-ход або жарт. Вядоўца вечара Яўген Змушка, вакаліст гурта “МУТНАЕВОКА, называў гурт па-старому, а лідар “Манашкі Федзя Жывалеўскі новую назву не каментаваў.